Výzva na obstaranie  zákazky s nízkou hodnotou
podľa  § 5 ods. 4 písm. a) zákona 343/2015 Z. z.  o verejnom obstarávaní a o zmene a doplnení niektorých zákonov v znení neskorších predpisov  - prieskum trhu  na dodanie služby:
Povinné zákonné a havarijné postenie motorových vozidiel na obdobie 2020-2022

1.	Identifikácia verejného obstarávateľa:
Kancelária verejného ochrancu práv, Grösslingová 35, 811 09 Bratislava
IČO: 36064041	
kontaktná osoba - Mgr. Zuzana Péčová, 02/32 36 37 65, ponuka@vop.gov.sk

2.	Spoločný slovník obstarávania (CPV): 
•	66516100-1 - Poistenie zodpovednosti za škodu spôsobenú prevádzkou motorového vozidla
•	66514110-0 - Poistenie motorových vozidiel

3.	Rozdelenie predmetu zákazky na časti: 
uchádzač predloží ponuku na celý predmet zákazky

4.	Lehota a miesto dodania predmetu zákazky:
•	povinné zmluvné poistenie - začiatok poistenia 19.10.2020, koniec poistenia 18.10.2022,
•	havarijné poistenie -  začiatok poistenia 29.12.2020, koniec poistenia 28.12.2022,
•	územná platnosť poistenia - geografické územie Európy.

5.	Predpokladaná hodnota zákazky:
7 000 eur, cena za poisťovacie služby je oslobodená od dane z pridanej hodnoty

6.	Opis predmetu zákazky:

a.	Povinné zmluvné poistenie zodpovednosti za škodu spôsobenú prevádzkou motorových vozidiel verejného obstarávateľa v zmysle zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov na území Slovenskej republiky a štátov podľa Medzinárodnej karty automobilového poistenia, t. j. zelenej karty,
•	začiatok poistenia 19.10.2020, koniec poistenia 18.10.2022, 
•	limit poistného plnenia z jednej škodovej udalosti pre škody na zdraví a úmrtí 5.000.000 eur,
•	limit poistného plnenia z jednej škodovej udalosti pre škody na majetku 1.000.000 eur,
b.	Havarijné poistenie motorových vozidiel 
•	začiatok poistenia 29.12.2020, koniec poistenia 28.12.2022, 
•	predmetom poistenia sú motorové vozidlá verejného obstarávateľa vrátane ich  častí a príslušenstva tvoriacich jeho štandardnú a povinnú výbavu,
•	požadované poistné krytie
1.	poškodenie alebo zničenie vozidla vrátane príslušenstva tvoriaceho jeho štandardnú a povinnú výbavu,
2.	odcudzenie alebo zničenie vozidla vrátane príslušenstva tvoriaceho jeho štandardnú a povinnú výbavu v dôsledku,
3.	živelné udalosti a poškodenie zvieratami vrátane stretu so zverou,
4.	úmyselné poškodenie alebo zničenie vozidla vrátane príslušenstva tvoriaceho jeho štandardnú a povinnú výbavu pri cudzom zavinení – vandalizmus,
5.	úmyselné poškodenie  motorového vozidla  podpálením  vrátane príslušenstva tvoriaceho jeho štandardnú a povinnú výbavu,
•	územná platnosť poistenia - geografické územie Európy,
•	uprednostňuje sa poistenie bez spoluúčasti, avšak požaduje sa oceniť aj variantná ponuka so spoluúčasťou 5 %, uchádzač môže predložiť aj inú ekonomicky výhodnú variantnú ponuku.

Poistenie sa požaduje pre 4 vozidlá uvedené v prílohe č. 1 tejto výzvy.

7.	Lehota a miesto predkladania ponúk:
ponuky sa predkladajú do 6. októbra 2020 
•	e-mailom na e-mailovú adresu  ponuka@vop.gov.sk,  
•	uchádzač je svojou ponukou viazaný do 18. októbra 2020.

8.	Obsah ponuky:
Ponuka predložená uchádzačom bude obsahovať
•	formulár návrh plnenia kritérií na hodnotenie ponúk (príloha č.2). 

9.	Kritérium na vyhodnotenie ponúk:
Kritériom na vyhodnotenie ponúk je najnižšia cena poistného v eur pri najvýhodnejšej spoluúčasti.

10.	Doplňujúce informácie:
O výsledku vyhodnotenia ponúk bude verejný obstarávateľ uchádzačov informovať elektronicky. S úspešným uchádzač bude podpísaná poistná zmluva. 
Verejný obstarávateľ umožní aj platbu formou zaručenej elektronickej faktúry v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov.

11.	Typ zmluvy a zmluvné podmienky:
Výsledkom verejného obstarávania bude uzatvorenie poistnej zmluvy na dobu určitú takto:
•	povinné zmluvné poistenie - začiatok poistenia 19.10.2020, koniec poistenia 18.10.2022,
•	havarijné poistenie -  začiatok poistenia 29.12.2020, koniec poistenia 28.12.2022.

    V Bratislave, dňa  29. septembra 2020